**Dövlət auditi**

Dövlət sektorunda audit elə bir fəaliyyət sahəsidir ki, burada hökumət və digər dövlət sektoru subyektləri vergitutmadan əldə olunan vəsaitlərin, habelə vətəndaşlara və digər istehlakçılara xidmətlərin göstərilməsində başqa mənbələrdən törəyən ehtiyatların istifadəsində müvafiq məsuliyyət daşıyırlar. Bu subyektlər onların idarə edilməsinə və perfomansına, habelə ehtiyatların istifadə edilməsinə görə ehtiyatların təminatçıları və vətəndaşlar daxil olmaqla, həmin ehtiyatlardan istifadə olunaraq göstərilən xidmətlərdən asılı olanlar qarşısında hesabat verməlidirlər. Dövlət sektorunda audit dövlət sektorundakı subyektlərin və dövlət qulluqçularının öz vəzifələrini effektiv, səmərəli, etik normalar çərçivəsində, habelə müvafiq qanunlara və normativ hüquqi aktlara uyğun tərzdə yerinə yetirmələri üçün əlverişli şərait yaratmağa və belə gözləntilərini möhkəmləndirməyə kömək edir. 18) Ümumilikdə, dövlət sektorunda audit məlumatın və ya faktiki şəraitlərin müəyyən edilmiş meyarlara uyğunluğunu müəyyən etmək üçün sübutun qərəzsiz şəkildə əldə olunması və qiymətləndirilməsinin müntəzəm prosesi kimi təsvir oluna bilər. Dövlət sektorunda audit əhəmiyyət kəsb edir, belə ki, o, qanunverici və nəzarətedici orqanlara, ali rəhbərliyə və ümumi ictimaiyyətə hökumət siyasətlərinin, proqramlarının və ya əməliyyatlarının fəaliyyət göstəriciləri və onlara nəzarət edilməsi ilə bağlı məlumat, habelə müstəqil və obyektiv qiymətləndirmə təmin edir. 19) AAQ-lar bu məqsədə öz milli demokratik sistemlərinin və idarəetmə mexanizmlərinin vacib dayaqları kimi xidmət edir və şəffaflıq, hesabatlılıq, idarəetmə və perfomans prinsiplərinə xüsusi diqqət verməklə dövlət sektorunda idarəçiliyinin gücləndirilməsində vacib rol oynayır. ISSAI P-20 – “Şəffaflıq və hesabatlılıq prinsipləri” - bu mənada INTOSAI-nin müvafiq əsas prinsiplərini ehtiva edir. 20) Dövlət sektorunda keçirilən auditin növündən asılı olaraq fərqli ola bilən məqsədlərdən başlayır. Bununla belə, dövlət sektorunda keçirilən auditin növündən asılı olmayaraq: dövlət təşkilatları ilə bağlı yetərli və müvafiq sübutlar əsasında nəzərdə tutulan istifadəçilərə müstəqil, qərəzsiz və etibarlı məlumat, qənaət və ya rəylər təmin etməklə; • hesabatlılığı və şəffaflığı artırmaq, dövlət vəsaitlərinin və aktivlərinin təyinatı üzrə istifadəsində və dövlət idarəçiliyinin perfomansında davamlı təkmilləşməni və dayanıqlı əminliyi təşviq etməklə; • konstitusional quruluş çərçivəsində hökumət üzərində ümumi nəzarət və düzəliş funksiyaları həyata keçirən qurumların və dövlət büdcəsindən maliyyələşdirilən fəaliyyətlərin idarə olunması üçün məsul qurumların səmərəliliyini möhkəmləndirməklə; • təkmilləşmə üçün bilik, müfəssəl təhlil və əsaslandırılmış tövsiyələr təmin etməklə dəyişiklik üçün stimul yaradaraq səmərəli idarəçiliyə töhfə verir. Ümumilikdə, dövlət sektorunda audit üç əsas audit növündən biri və ya bir neçəsi üzrə qruplaşdırıla bilər: maliyyə hesabatlarının auditi, rəhbər sənədlərə uyğunluq auditi və perfomans auditi. Sadalanan auditin hər hansı birinin məqsədi tətbiq ediləcək standartları müəyyən edir.

Dövlət sektorunda auditinin üç əsas növü aşağıdakı kimi müəyyən olunur: Maliyyə auditi təşkilatın maliyyə məlumatlarının tətbiq olunan maliyyə hesabatlılığı və tənzimləyici bazaya uyğun təqdim edilib-edilməməsinin müəyyən edilməsinə yönəlmişdir. Bu məqsədə auditorun maliyyə məlumatlarının fırıldaqçılıq və ya səhv nəticəsində əhəmiyyətli təhrifdən azad olması haqqında rəy ifadə etməyə imkan verən yetərli və müvafiq audit sübutunun əldə edilməsi ilə nail olunur Perfomans auditi layihələrin, proqramların və qurumların fəaliyyətinin qənaətlilik, səmərəlilik və effektivlik prinsiplərinə uyğun həyata keçirilib-keçirilməməsinə və təkmilləşmələr üçün imkanların mövcudluğunun müəyyən edilməsinə yönəlmişdir. Perfomans müvafiq meyarlar üzrə yoxlanılır və bu meyarlardan kənarlaşmaların səbəbləri və digər problemlər təhlil olunur. Burada məqsəd əsas audit suallarına cavab vermək və təkmilləşmələr üçün tövsiyələr verməkdir Uyğunluq auditi fərdi audit predmetinin meyar kimi müəyyən edilmiş rəhbər sənədlərə uyğun olub-olmamasını nəzərdən keçirir. Uyğunluq auditi tədbirlərin, maliyyə əməliyyatlarının və məlumatlarının bütün əhəmiyyətli aspektlər baxımından audit olunan təşkilatın fəaliyyətini tənzimləyən rəhbər sənədlərlə uyğunluğunu qiymətləndirməklə yerinə yetirilir. Belə rəhbər sənədlər dövlət sektorunda sağlam maliyyə idarəçiliyini və dövlət qulluqçularının davranışını tənzimləyən qaydalar, qanun və normativ hüquqi aktlar, büdcəyə dair qərarlar, siyasətlər, məcəllələr, razılaşdırılmış şərtlər və ya ümumi prinsiplər ehtiva edə bilər.

AAQ-lar rəhbərliyin və ali rəhbərliyin məsuliyyətlərinə, habelə dövlət vəsaitlərinin təyinatı üzrə istifadəsinə uyğun istənilən predmet üzrə audit keçirə və ya digər tapşırıqlar yerinə yetirə bilər. Belə tapşırıqlara subyektin xidmət göstərmə tədbirlərinin kəmiyyət nəticələri, davamlılığa dair hesabatlar, gələcək ehtiyat tələbatları, daxili nəzarət standartları, layihələrin real vaxt rejimində auditi və digər məsələlər üzrə hesabatvermə daxil ola bilər. AAQ-lar, həmçinin maliyyə, perfomans və/və ya uyğunluq aspektlərini əhatə edən birləşdirilmiş audit keçirə bilər.